Tuntisuunnitelma elämänkatsomustiedon sisältöalueeseen vuosiluokille 1-2 S2 *Erilaisia elämäntapoja: Pohditaan kysymystä ”Kuka minä olen?” sekä erilaisia tapoja elää ja ajatella. Tutkitaan erilaisia elämäntapoja liittyen erityisesti oppilaan omaan koti- ja kulttuuritaustaan.*

Aikaisemmilla tunneilla on käsitelty omaan itsetuntemukseen liittyviä aihealueita ja omia elämäntapoja.

Tämän oppitunnin **sisältöinä** on *tutustua toisten ihmisten elämäntapoihin* (mahdollisesti omasta kulttuuritaustasta). **Tavoitteena** on *ymmärtää erilaisten elämäntapojen ja kulttuurien moninaisuutta kuitenkaan stereotypisoimatta.*

|  |  |  |
| --- | --- | --- |
| Aika | Mitä tehdään | Muuta huomioitavaa |
| 15 min | **Keskustelua ihmisten erilaisista tavoista.** Esim. Miksi on hyvä tietää eri (maiden) ihmisten elämästä, tavoista ja paikoista? Mitä eri tavat voivat koskea (juhlapyhät, käyttäytyminen, ruokailu, uskonnot…) | * Voi olla haastava keskustelun aihe 1-2.-luokkalaisille. Jokin lyhyt satu tai videopätkä aiheesta voisi tukea keskustelua * myös opettajan tarinalliset esimerkit läheltä lapsen maailmaa keskustelun tueksi |
| 30 min | **Ohjeistus ja askartelu.** Askarrellaan paperinen ukko/akka, joka lähetetään opettajan laatiman saatekirjeen kanssa oppilaan sukulaiselle/ystävälle ulkomaille/kotimaahan. Tuttava kirjoittaa luokalle kirjeen, jossa esittäytyy ja kertoo elämästä alueellaan sekä mitä on tehnyt paperiukon kanssa ja liittää mukaan kuvia paperiukosta ympäristössään. | * Valmiit pohjat ukoista, jotka väritetään ja leikataan * Oppitunnilla askarrellaan, oppilaan perhe postittaa kirjeen tuttavalle. Vastauksen saavuttua kirje viedään kouluun. |
| Noin kuukauden päästä uudella oppitunnilla | **Kirjeiden luku.** Opettaja lukee kirjeitä oppilaille ja näyttää mukana tulleita kuvia. Ihmettelyä ja keskustelua. |  |